ગોકુલધામ હવેલી-એટલાન્ટા ખાતે આયોજિત આ જીવનસાથી પસંદગી સંમેલનમાં અમેરિકાના 30 થી વધુ રાજ્યોમાંથી તેમજ ભારત, યુ.કે. અને દુબઇથી લગ્ન ઇચ્છુક યુવક-યુવતીઓ તેમના માતા-પિતા સાથે આવી પહોંચ્યા હતા. શુક્રવારે યુવક-યુવતીઓ એકબીજાથી પરિચિત થાય તે માટે ભવ્ય આઇસ બ્રેકીંગ સેરેમની સાથે કન્વેન્શનનો પ્રારંભ થયો હતો. ત્યારબાદ મનોરંજન હેતુ ડાન્સ અને ગરબાના કાર્યક્રમો યોજાયા હતા. જ્યારે શનિવારે યુવક-યુવતીઓનો પરિચય, તેમજ યુવક-યુવતીઓ એકબીજાથી માહિતગાર થઇ શકે અને પ્રશ્નોનું સમાધાન કરી શકે તે હેતુથી વન ઓન વન મિટિંગનું અાયોજન કરાયું હતું. આ ઉપરાંત યુવક-યુવતીઓ અને તેમના માતા-પિતાના પરિચય હેતુ ગેટ ટુ ગેધર રાખવામાં અાવ્યું હતું.